

**Gradsko vijeće**

KLASA:406-03/20-01/01

URBROJ:2186/18-02/1-20-3

Ludbreg, 28. prosinca 2020. ***PRIJEDLOG***

Temeljem odredbe članka 35. Zakona o lokalnoj i područnoj (regionalnoj) samoupravi („Narodne novine“, broj: 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12 i 19/13-pročišćeni tekst, 137/15, 123/17, 98/19), članka 49. Zakona o poljoprivrednom zemljištu („Narodne novine“, broj 20/18, 115/18 i 98/19) i članka 33. Statuta Grada Ludbrega („Službeni vjesnik Varaždinske županije“, br. 23/09, 17/13, 40/13-pročišćeni tekst, 12/18, 55/18-pročišćeni tekst, 40/19 i 13/20), Gradsko vijeće Grada Ludbrega na 27. sjednici održanoj 28. prosinca 2020. g., donosi

**PROGRAM**

**korištenja sredstava od raspolaganja poljoprivrednim zemljištem**

**u vlasništvu Republike Hrvatske za 2021. g.**

**Članak 1.**

Ovim Programom utvrđuje se namjensko trošenje sredstava ostvarenih u 2021. g. od raspolaganja poljoprivrednim zemljištem u vlasništvu Republike Hrvatske na području Grada Ludbrega, i to s osnova: zakupa, prodaje, prodaje izravnom pogodbom, privremenog korištenja i davanje na korištenje izravnom pogodbom.

**Članak 2.**

Prihod Proračun Grada Ludbrega ostvaren u visini od 65% ukupnih sredstava od raspolaganja poljoprivrednim zemljištem u vlasništvu Republike Hrvatske koje se nalazi na području Grada Ludbrega, planira se za 2021. g. u iznosu od 200.000,00 kn, a utrošiti će se za usluge katastarsko-geodetske izmjere zemljišta i sređivanja imovinskopravnih odnosa i zemljišnih knjiga, u skladu s namjenom utvrđenom člankom 49. stavak 3. Zakona o poljoprivrednom zemljištu („Narodne novine“, broj 20/18, 115/18 i 98/19).

**Članak 3.**

Ova Odluka stupa na snagu osmog dana od dana objave u „Službenom vjesniku Varaždinske županije“.

Predsjednik

Gradskog vijeća

Antun Šimić

**OBRAZLOŽENJE**

Odredbom članka 49. stavka 1. Zakonom o poljoprivrednom zemljištu („Narodne novine“, broj 20/18, 115/18 i 98/19) predviđeno je da sredstva ostvarena od zakupa, prodaje, prodaje izravnom pogodbom, privremenog korištenja i davanje na korištenje izravnom pogodbom, prihod su državnog proračuna 25%, 10% proračuna jedinice područne (regionalne) samouprave i 65% proračuna jedinice lokalne samouprave, na čijem se području poljoprivredno zemljište nalazi.

Nadalje, u članku 49. stavku 3. Zakona o poljoprivrednom zemljištu, određeno je da sredstva koja su prihod jedinica lokalne i područne (regionalne) samouprave namijenjena su isključivo za *programe katastarsko-geodetske izmjere zemljišta, za podmirenje troškova postupaka koji se vode u svrhu sređivanja imovinskopravnih odnosa i zemljišnih knjiga, za subvencioniranje dijela troškova za sređivanje zemljišnoknjižnog stanja poljoprivrednog zemljišta u privatnom vlasništvu, za podmirenje dijela stvarnih troškova u vezi s provedbom ovoga Zakona, za program razminiranja zemljišta, program uređenja ruralnog prostora izgradnjom i održavanjem ruralne infrastrukture vezane za poljoprivredu i akvakulturu, program uređenja zemljišta u postupku komasacije i hidromelioracije, za troškove održavanja sustava za navodnjavanje, za program očuvanja ugroženih područja i očuvanja biološke raznolikosti i za program sufinanciranja aktivnosti izrade programa, projekata i ostalih dokumenata neophodnih za provedbu mjera potpore iz Programa ruralnog razvoja, a čija se izrada ne sufinancira kroz mjere potpore iz toga Programa i druge poticajne mjere za unaprjeđenje poljoprivrede i akvakulture.*

U Proračunu Grada Ludbrega za 2021. predviđena su očekivana sredstva od 200.000,00 kuna namijenjena isključivo za programe katastarsko–geodetske izmjere, sređivanje imovinsko pravnih odnosa i zemljišnih knjiga, za subvencioniranje dijela troškova za sređivanje zemljišnoknjižnog stanja poljoprivrednog zemljišta u privatnom vlasništvu, za podmirenje dijela stvarnih troškova u vezi s provedbom zakona.

Slijedom naprijed navedenog, predlažemo Gradskom vijeću usvajanje prijedloga Programa korištenja sredstava od raspolaganja poljoprivrednim zemljištem u vlasništvu Republike Hrvatske za 2021. g., u predloženom sadržaju.